open-index/open-wikipedia-markdown huggingface dataset:
משפט ערטילאי

**משפט עַרְטִילָאִי** הוא מונח תחבירי המתאר משפט המכיל שתי מילים בלבד כאשר האחת מהן משמשת בתפקיד נושא והשנייה - בתפקיד נשוא. יש שהמשפט הערטילאי מכיל מילה אחת בלבד.

## דוגמאות
**דוגמאות למשפט ערטילאי בן שתי מילים:**

התפוח נאכל; דוד בירושלים; העצים לבלבו; הילד שיחק; הבחינה התחילה; הבית נבנה.

**דוגמאות למשפט ערטילאי המכיל מילה אחת שבה כלולים הנושא והנשוא:**

הלכתי; שמעתי; ידעתי; ראיתי; למדתי; בכל מילים אלה ודומיהן כלולים במילה גוף וגם פועל, שהם הנושא והנשוא.

## שימוש ומאפיינים
במשפט הערטילאי קיים מאפיין שמייחד אותו בכך שניתן להפוך בו בקלות את סדר המילים; לשים את הנושא במקום הנשוא ואת הנשוא במקום הנושא; כי כפי שאפשר לומר **"התפוח נאכל"**, אפשר לומר **"נאכל התפוח"**.
מאפיין נוסף במשפט הערטילאי: בסיבת היותו משפט קצר לעיתים הוא מסמל אדישות וקרירות או סגירות והתכנסות.

## אטימולוגיה
המילה "ערטילאי" מציינת בדרך כלל עירום והפשטה; מקור המילה הוא בשפה הארמית מהמילה "ערטלא" שמשמעותה חשיפה ועירום (ממנו הפועל המוכר - התערטלות). השרש ערט"ל מצוי מספר פעמים בתרגומי התנ"ך ובספרי חז"ל במשמעות הנ"ל.

## מקור המונח
הזמן בו נטבע המונח התחבירי אינו ידוע, אך יש לשער שזמנו מן המאה הקודמת ומקורו משפות הזרות. בקרב הבלשנים בגרמניה במאה ה-19, נעשה שימוש במונח דומה: **nackter Satz** (נַקְטֶר זַץ = משפט ערום) שמשמעותו זהה וניתן להניח שמשם מקור מונח זה.

## בהשאלה לתחומים אחרים
מעבר למונח התחבירי, המונח משפט ערטילאי משמש כהשאלה וכמטפאורה למשמעות של משפט לא מוסבר דיו; משפט מופשט מהסבר; משפט קצר ומצומצם ללא הרחבה; משפט ריק או דל מתוכן.

## לקריאה נוספת
* יהושע בלאו, **יסודות התחביר לבתי ספר על-יסודיים**, המכון העברי להשכלה בכתב בישראל, 1966, עמ' 12 ואילך.
* נפתלי שטרן, **מילון הפועל**, אוניברסיטת בר-אילן, 1944, עמוד 17 (הערה 21).
* מנחם צבי קדרי, **מירושת ימי הביניים**, דביר, תשכ"ח, עמ' 137.
* לשוננו לעם, כרך 12, **"ביטויים מעולם הקבלה בלשוננו"**, בהוצאת המזכירות המדעית של האקדמיה ללשון העברית, 1960, עמ' 177.
* משה בר אשר, **מסורות ולשונות של יהודי צפון־אפריקה**, המרכז ללשונות היהודים וספרויותיהן, האוניברסיטה העברית בירושלים, 1998, עמ' 431.

## הערות שוליים

קטגוריה:בלשנות
טקיושי קידו

**טקיושי קידו** (ביפנית: **木戸 孝允**; וכן **קואין קידו**; ) היה מדינאי יפני במהלך סוף תקופת אדו ובראשית תקופת מייג'י. כשפעל נגד השוגון השתמש בשם הבדוי **מצוסוקה ניאיבורי**.

## ראשית חייו
קידו נולד בהאן צ'ושו כבנו הצעיר של רופא סמוראי. בגיל שבע אימצה אותו משפחת קאצורה, ועד 1865 הוא נודע בשם קוגורו קאצורה (桂 小五郎). הוא התחנך בבית ספרו של שואין יושידה - פילוסוף שהיה נאמן לקיסר יפן - וממנו אימץ קידו את נאמנותו.

ב-1852 נסע קידו לטוקיו על מנת ללמוד סיף, והחל לקשור קשרים עם סמוראים מהאן אחרים, למד טכניקות ארטילריה ולאחר מכן שב לצ'ושו על מנת לפקח על בניית ספינת המלחמה הראשונה בסגנון מערבי של המחוז שלו.

## הדחת טוקוגאווה
ב-1858 שהה קידו באדו, שם שימש מתווך בין הנהגת ההאן לבין הסמוראים הצעירים מהדרג הזוטר, שנטו יותר לקיצוניות ותמכו בתנועת הסונו ג'וי. אולם לאחר שנחשד במעורבות בהתנקשות בחיי פקיד שוגונות נשלח קידו לקיוטו. בעת שהותו בבירה הקיסרית פתחו ההאן סצומה ואייזו בניסיון הפיכה, וגרשו את כוחות צ'ושו מהעיר. קידו היה מעורב בניסיון כושל לכבוש את העיר מחדש ב-20 באוגוסט 1864, אך נאלץ למצוא מקלט בבית גיישות שם פגש את אשתו לעתיד איקומצו.

זמן קצר לאחר מכן השתלטו גורמים קיצוניים על הנהגת צ'ושו, וקידו מילא תפקיד מרכזי בייסוד ברית סאצ'ו, שהייתה כלי חיוני במלחמת בושין וברסטורציית מייג'י שהגיעה אחריה.

## תקופת מייג'י
לאחר הדחת שוגונות טוקוגאווה מילא קידו תפקיד מרכזי בממשלת מייג'י. הוא החיל מדיניות ריכוזית ביפן ודגל במודרניזציה, וכמו כן היה ממנהיגי המהלך לביטול שיטת ההאן.

ב-1871 הצטרף קידו למשלחת איוואקורה במסעה לארצות הברית ולאירופה, שם גילה עניין מיוחד בשיטות החינוך ובפוליטיקה של העולם המערבי, והיה לתומך נלהב בממשלה חוקתית. במהלך מסעו התבהר לקידו שבמצבה הנוכחי לא הייתה יפן בעמדה שאפשרה לה לקרוא תגר על מעצמות המערב, ועל כן מיד בשובו התנגד לפלישה לקוריאה בדיון הסייקנרון. עם הזמן איבד קידו את השפעתו באוליגרכיית מייג'י וטושימיצ'י אוקובו תפס את מקומו. קידו התפטר מהממשלה במחאה על מסע העונשין לטאיוואן ב-1874.

לאחר ועידת אוסקה ב-1875 הסכים קידו לשוב לממשלה והיה ליושב ראש אספת ראשי המחוזות, שנוסדה במסגרת הוועידה. בנוסף, היה קידו אחראי לחינוכו של הקיסר מייג'י.

קידו נפטר במהלך מרד סצומה ב-1877 ממחלה.

## מורשת
יומניו של קידו חושפים ניגוד חריף בין נאמנותו להאן שלו ובין נאמנותו למדינה. תכופות הוא כתב שנאלץ להאבק בשמועות בהאן, לפיהן בגד בחבריו. מכיוון שהרעיון של מדינה מאוחדת היה חדש ביפן, דאגו סמוראים רבים ראשית למחוזם ולאו דווקא למדינה כולה.

יחד עם טקמורי סאיגו וטושימיצ'י אוקובו, נחשב קידו לאחד מ"שלושת האצילים של הרסטורציה" (維新の三傑).

## ראו גם
* טקמורי סאיגו
* טושימיצ'י אוקובו

## לקריאה נוספת

* Beasley, William G. **The Rise of Modern Japan**. Palgrave Macmillan, 2000. .
* Craig, Albert M. **Chōshū in the Meiji Restoration**. Harvard University Press, 1961. .
* Kido, Takayoshi. **The Diary of Kido Takayoshi: 1874-1877**. University of Tokyo Press, 1986. .


## קישורים חיצוניים

* קטעים מיומניו של קידו.
* 

קטגוריה:יפן: היסטוריה
קטגוריה:סמוראים
קטגוריה:פוליטיקאים יפנים
קטגוריה:ילידי 1833
קטגוריה:יפנים שנפטרו ב-1877
דלעת הספגטי

**דְּלַעַת הספגטי** (שם מדעי: *Cucurbita pepo var. fastigata*) היא צמח מזן תרבותי Vegetable marrow השייך למין *Cucurbita pepo* במשפחת הדלועיים, בעל פרחים צהובים ופירות בעלי צבע צהבהב-כתום, כשבמרכזם גרעינים גדולים.
כאשר אינו מבושל, פנים הפרי הוא קשה ודומה לדלעת. לאחר הבישול פנים הפרי הופך רך ומקבל מרקם חוטי המזכיר ספגטי ומכאן שמו.

## גידול והכנה
קל למדי לגדל את דלעת הספגטי שכן היא ניתנת לגידול הן באדנית והן בגינה. דלעת הספגטי היא צמח חד-ביתי (פרחים ניקביים וזכריים על אותו הצמח) כשלפרח הזכרי גבעולים ארוכים היוצאים מעלה מבסיס הפרח, בעוד שלפרח הנקבי גבעולים קצרים יותר וגידול עגלגל תחת עלי הכותרת שבסופו של דבר הופך להיות הפרי עצמו.

דלעת הספגטי משמשת למאכל לרוב בצורתה האפויה. לעיתים היא מוגשת כשהיא מחוממת במיקרוגל, מבושלת במים, או מבושלת באידוי. גם גרעיניה של דלעת הספגטי משמשים למאכל לאחר קלייתם.

## ערך תזונתי
דלעת הספגטי מהווה מקור עשיר לחומצה פולית ובטא-קרוטן, כמו גם לויטמינים A, B, C ו-E, סידן, מגנזיום, מנגן, ברזל, זרחן, אשלגן ואבץ. בנוסף לכך הערך הקלורי שלה נמוך: כ-42 קלוריות ל-155 גרם פרי.

## גלריה

## קישורים חיצוניים

* 

קטגוריה:דלועיים
קטגוריה:אגוזים וזרעים אכילים
שרון מקגריין

**שרון מקגריין** (באנגלית: **Sharon Bertsch McGrayne**; נולדה ב-17 באוגוסט 1942) היא סופרת מדע פופולרי אמריקאית.

## אודות
סיימה תואר ראשון בהצטיינות מסוורת'מור קולג' (Swarthmore College). כתבה מספר ערכים בעבור האנציקלופדיה בריטניקה, בהם הערך בנושא האטום והגרעין, חשמל ומגנטיות.

ספרה האחרון עוסק בכלל בייס (Bayes' Rule), כלל סטטיסטי המאפשר עדכון ההערכה על עובדה מסוימת, כאשר אין מידע מדויק אודותיה. הספר יצא בהוצאות אוניברסיטת ייל.

## מספריה

* **The Theory That Would Not Die: How Bayes' Rule Cracked the Enigma Code, Hunted Down Russian Submarines, and Emerged Triumphant from Two Centuries of Controversy.** Yale University Press, Hardcover Spring 2011.
* **Prometheans in the Lab: Chemistry and the Making of the Modern World.** McGraw-Hill. Hardcover August 2001. $24.95. (244 pp.) . Paper Aug. 2002 $14.95 . Reviewed by Nature, Chemical & Engineering News, Isis, New Scientist, AAAS Science Books & Films, PopularMechanics.com, and others. Excerpted in Chemical Heritage Foundation Magazine and ChemMatters.
* **Iron, Nature's Universal Element.** with Dr. Eugenie Mielczarek, Professor of Physics, George Mason University. Rutgers University Press. October, 2000. $30. (205 pp.) 
* **Nobel Prize Women in Science: Their Lives, Struggles, and Momentous Discoveries.** Second expanded edition with new chapter. Paper. Carol: December, 1998. April 1993. Carol Publishing, 600 Madison Avenue, New York 10022. See above. Hardcover $27. 350 pp. Fifth printing. Four foreign language translations. Many reviews.


## קישורים חיצוניים
* 

קטגוריה:מחברי ספרי מדע פופולרי
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:בוגרות מכללת סווארת'מור
קטגוריה:בוגרי מכללת סווארת'מור
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
בסאראב השני

**בסאראב השני**, (ברומנית: **Basarab al Doilea**; ידוע לפעמים בשם **בסאראב ווייבוד** – **Basarab Voievod**; נפטר ב-1458), היה ווייבוד של ולאכיה. הוא שלט ב-1442–1443.

בסאראב היה בנו של השליט לשעבר דן השני, ושלטונו התקיים בין שלטון מירצ'ה השני לבין חזרתו לכס המלכות של אביו של מירצ'ה, ולאד דראקול.

מירצ'ה השני עלה לשלטון בשנת 1442, כשוולאד דראקול זומן לחצר העות'מאנית לשם משא ומתן על התמיכה העות'מאנית, תמיכה לה היה זקוק כדי להגן על שלטונו מפני יאנוש הוניאדי, הווייבוד של טרנסילבניה. אולם הסולטאן עצר וכלא אותו במבצר בגליפולי. בעקבות הקרב של סנטימברו בשנת 1442, יאנוש הוניאדי נכנס בכוח לוולאכיה, מירצ'ה השני הודח מהשלטון על ידי צבאו של הוניאדי, ונאלץ לברוח. הוניאדי העלה לשלטון בוולאכיה את בסאראב השני. עם זאת, החזיק בסאראב השני את השלטון רק זמן קצר (מאוגוסט 1442 ועד הסתיו של שנת 1443), ואיבד אותו תוך שנה לוולאד דראקול, ששוחרר מן הכלא וחזר בתמיכת הסולטאן. בסאראב השני נמלט לטרנסילבניה, ובשנת 1458 הוזכר שוב על ידי הסקסונים בטרנסילבניה כטוען לכתר וולאכיה נגד ולאד המשפד.

## ראו גם
* ולאד המשפד
* יאנוש הוניאדי
* שליטי ולאכיה

## לקריאה נוספת

*Constantin C. Giurescu, Dinu C. Giurescu *Istoria românilor*, Editura ştiinţifică şi enciclopedică, Bucureşti, 1976 


## הערות שוליים

קטגוריה:שליטי ולאכיה
קטגוריה:נפטרים ב-1458
שמיכת פוך

שמאל|ממוזער|250px|שמיכת פוך ללא ציפית עליה
**שמיכת פּוּך** (מרוסית: Пух, נוצת פלומה. בעברית: שמיכת מוֹך) היא שמיכה רכה מלאה בנוצות פלומה (מוך) של אווזים, ברווזים או של עופות אחרים, או תחליף סינתטי לנוצות, ומשמשת להתכסות בזמן השינה, בעיקר בחורף. מקורה של שמיכת הפוך באירופה הכפרית, שם היו השמיכות ממולאות בנוצות של אדרית שחורת-כיפה הידועות בתועלתן כמבודד תרמי.

המודעות לצער בעלי חיים הנגרם בתהליך תלישת הנוצות עלתה, ולכן משתמשים יותר בתחליפים סינתטיים, שגם אינם אלרגניים כמו שמיכת פוך או נוצות.

## היסטוריה
באמצע המאה השמונה עשרה, תומאס נוג'נט , אנגלי שהיה בטיול גדול ועבר אז בוסטפאליה, ציין בפליאה:

: "יש דבר אחד שמאוד מסוים להם, שהם אינם מכסים את עצמם עם פיג'מה, אלא מתכסים בנוצות ושוכבים על מיטת נוצות. זה נוח מספיק בחורף, אבל איך הם יכולים לשאת את מיטות הנוצות שלהם עליהם בקיץ, כפי הנהוג בדרך כלל, אני לא יכול להעלות על הדעת."

ניצול הנוצות לייצור שמיכות הפוך הביא להתנגדות מצד ארגוני זכויות בעלי חיים לשימוש בשמיכות אלו. בעקבות התנגדות זו, נמצאו תחליפים הניתנים לייצור בעלות נמוכה וכן בעלי אורך חיי מדף ארוכים יותר מפוך, כמו מיקרופייבר. ושילוב העובדה שההמצאה הוזילה את השמיכות העשויות מהתחליפים, הביא לירידה בפופולריות ובמכירות של שמיכות הפוך.

## בתרבות הפופולרית
המונח "יום שמיכת הפוך" משמש במדינות מסוימות כדי לתאר את ההקצבה של יום אחד או יותר בשנה, כאשר העובדים יכולים פשוט לטלפן ולומר שהם לא באים לעבודה, למרות שהם לא הודיעו על כך מראש והם לא חולים. מתן הטבה זו הפכה לאופנתית בסוף 1990 בחברות גדולות רבות בבריטניה.

## רמת החום של שמיכת הפוך
בשנת 1946 פותח בבריטניה מדד ה-TOG  שהוא Thermal Ovrall Grade, על ידי החוקרים רס ופירס ממכון המחקר Shirley Institute.

המדד הזה משמש בעיקר באירופה, בבריטניה וכן בחלק מהשווקים הבינלאומיים, אך פחות בישראל, והסיבה לכך היא, ככל הנראה, שאין בישראל ארבע עונות מובחנות.

המדד נועד בכדי למדוד את רמת הבידוד התרמי של טקסטיל, כמו שמיכות פוך ומצעים תרמיים. הוא מציין את יכולת השמיכה לשמור חום, וככל שהמספר גבוה יותר כך השמיכה שומרת על חום גבוה, בהתאמה. המדד איננו מודד את משקל השמיכה אלא את יכולת הבידוד שלה. במדינות מסוימות כמו בארצות הברית פחות משתמשים במדד ה – TOG ויותר משתמשים במדד ה – CLO.

המספר של ה – TOG מציין את יכולת השמיכה ללכוד חום באופן הבא:

2 - 4 TOG מדובר בשמיכה קלה ודקה, מתאימה לקיץ.

7 - 10 TOG מדובר בשמיכה המתאימה לעונות המעבר.

11 - 18 TOG מדובר בשמיכה חמה מאוד המתאימה לחורף.

## קישורים חיצוניים

## הערות שוליים

קטגוריה:כלי מיטה
טוני קוקס

**ג'וזף אנתוני "טוני" קוקס** (באנגלית: **Joseph Anthony "Tony" Cox**; נולד ב-31 במרץ 1958) הוא שחקן אמריקאי הידוע בשל ההופעות הקומיות שלו ב"סנטה רע", אני, עצמי ואיירין, מת לדייט ודיזסטר מובי. הוא ידוע גם עבור משחקו בסרט ווילו של ג'ורג' לוקאס כמו גם כהאוק במלחמת הכוכבים פרק VI: שובו של הג'די. בשני הספין-אופים לסרטים שלאחר מכן, הוא שיחק את "Widdle Warrick". קוקס גם הופיע בקליפים "Just Lose It" של הראפר אמינם ו"From tha Chuuuch to da Palace" של סנופ דוג.

## קורות חייו
ג'וזף אנתוני קוקס נולד במנהטן, ניו יורק, לג'ו ג'ונס ולהנרייטה קוקס. הוא בילה את ילדותו ביוניונטאון, שבאלבמה עם סבתו וסבו, לוטי והנרי ג'ונס. אמו, הנרייטה קוקס-פן ואביו החורג, רודולף (רודי) פן מתגוררים כיום בקולג' פארק שבג'ורג'יה. בגיל 10 הוא הפך למתופף.

לאחר סיום לימודיו בתיכון, למד קוקס באוניברסיטת המדינה של אלבמה ובמקור תכנן ללמוד מוזיקה. קוקס אמר בריאיון למגזין "Jet" בשנת 2003, "ניגנתי על פי שמיעה. זה היה בדיוק כמו בסרט "Drumline". התחרתי בתיפוף נגד כמה מתופפים מבית הספר, והם לא היו טובים ממני בשום דבר. פשוט לא יכולתי לקרוא תווים".

## קריירה
זמן קצר לאחר סיום לימודיו בתיכון, החליט קוקס להמשיך לשחק לאחר שצפה בבילי ברטי, ננס שהיה שחקן וגם המייסד של אגודת "האנשים הקטנים של אמריקה". בעידודם של קרובי משפחה וחברים, הוא עבר ללוס אנג'לס בגיל 18. הוא התחיל לקחת שיעורים בבית הספר למשחק מריק סטודיו עם השחקנית דה דה טילמן ועד מהרה החל לעבוד בפרסומות, סרטים ותפקידים בטלוויזיה. הוא ידוע בזכות תפקידיו בסנטה רע שם שיחק את מרקוס, במוחם של צוות פיצוח בטוח, במת לדייט שם שיחק פרודיה על ד"ר היצ' מהיצ'. כשחקן מוביל שני לצד בילי בוב תורנטון, תפקידו של קוקס בסנטה רע היה התפקיד הראשון והיחיד שלו כדמות הראשית (נכון ל-2011).

## חיים אישיים
קוקס הוא בעלים של 350 דונם (1.4 קילומטר מרובע) בחווה בסדונה, אריזונה. הוא פגש את אשתו אותליה, במהלך התיכון והם נישאו בסופו של דבר בשנת 1981 כאשר קוקס היה בן 23.

קוקס סובל מגמדות וגובהו הוא 107 סנטימטרים בלבד.

## פילמוגרפיה נבחרת
* Penitentary 2  (1982)
* מלחמת הכוכבים - פרק 6: שובו של הג'דיי (1983)
* קרוואן האומץ: הרפתקאות האיווק (1984)
* קפטן איו (1986)
* שיגעון בחלל (1987)
* ביטלג'וס (1988)
*אני אתפוס אותך פראייר (1988)
*אחורה באפלה (1991)
* יום שישי (1995)
* אני, עצמי ואיירין (2000)
* הפטיש העברי (2003)
* גדול מהסרטים (2007)
*מי נושא הכלים שלך? (2007)
* בניחוש חוקר (2010)
* דרכו של לוחם (2010)
* לפגוש את מוניקה ולור (2010)
*The Legend of Awesomest Maximus (2011)
* ארץ אוז (2013)
*קסם מוזר (2015) - דיבוב 
* תקופת השיא של ממזרים חסרי רגישות (2017)

## קישורים חיצוניים

* טוני קוקס, האיש הקטן גדול של הוליווד 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי אוניברסיטת המדינה של אלבמה
קטגוריה:שחקני קולנוע וטלוויזיה אמריקאים
קטגוריה:נכים אמריקאים
קטגוריה:שחקנים נמוכי קומה
קטגוריה:אמריקאים שנולדו ב-1958
צ'ושו

**צ'וֹשוּ** (ביפנית: 長州藩) היה האן פאודלי בתקופת אדו, במקום בו שוכן היום מחוז ימאגוצ'י. ההאן מילא תפקיד חושב בהדחת שוגונות טוקוגאווה בסוף תקופת אדו, ותושבי ההאן היו ממובילי רסטורציית מייג'י.

## היסטוריה
שליטי האן צ'ושו היה צאצאיו של המצביא מתקופת סנגוקו מוטונארי מורי. לאחר מותו התמנה נכדו, טרומוטו מורי, לדאימיו של ההאן ובא בברית עם טויוטומי הידיושי, ברית שהתבררה בהמשך כטעות. לאחר שהביס טוקוגאווה איאיאסו את צבאו של טויוטומי בקרב סקיגהארה ב-1600 נאלץ מורי לעזוב את מקום מושבה המסורתי של משפחתו באקי ולעבור למחוז נאגטו (שהיה ידוע גם כצ'ושו) ולוותר על רבים מנכסיו.

שבט מורי ראה בגזירה זו בגידה בשבט, ומנקודה זו ואילך מיצב עצמו האן צ'ושו כגורם אנטי-טוקוגאווה. עמדה זו השתרשה במסורת ההאן, ובפגישות ראש השנה החדשה נהגו נציגי ההאן לשאול את הדאימיו האם הגיעה העת להדחת השוגונות, והוא נהג לדחות את ההצעה בטענה שהממשל עדיין חזק.

מסורת זו הפכה למציאות 260 מאוחר יותר כשחבר ההאן להאן סצומה ולחברי אצולה במטרה להדיח את השוגון. הם הובילו את המאבק כנגד צבאות השוגון-לשעבר במלחמת בושין, הביסו אותם והשיבו את השלטון לקיסר. בזכות ברית זו בין שני ההאן, נהנו ילידי המחוזות מהשפעה פוליטית וחברתית בתקופת מייג'י, ובנוסף, היוו צבאות צ'ושו וסצומה את השלד עליו נבנה הצבא היפני הקיסרי.

## פוליטיקה
בירת ההאן הייתה העיר האגי, והשליטה עליו נותרה בידי שבט מורי במהלך תקופת אדו. הדאימיו מינה קבוצת יועצים, קָרוֹ (家老), שישבה באדו ותיווכה בין ההאן לממשלה. בצ'ושו התחלקו תוארי הקרו לשני סוגים: תואר קרו העובר בירושה במשפחה, וקרו לכל ימי חייו של היועץ, אך לא עובר בירושה.

המשפחות שקיבלו את התואר בירושה היו לרוב ענפים שונים של שבט מורי או צאצאים של המצביאים והיועצים הקרובים ביותר של מוטונארי מורי. הקרו מן הסוג השני היו סמוראים מדרג נמוך או בינוני שהוכיחו עצמם בתחום הכלכלי והפוליטי, ואת התואר קיבלו מידי הדאימיו. 

## קישורים חיצוניים

קטגוריה:יפן: היסטוריה
פאל סקרש

**פאל סקרש** (בהונגרית: **Pál Szekeres**; נולד ב-22 בספטמבר 1964) הוא סייף הונגרי. סקרש הוא הספורטאי היחיד שזכה הן במדליה אולימפית והן במדליה פאראלימפית, ונחשב לספורטאי הפאראלימפי המצליח ביותר במשלחת ההונגרית.

## קריירה ספורטיבית
סקרש היה חבר במשלחת האולימפית של הונגריה לאולימפיאדת סיאול 1988, כחלק מנבחרת הסיף, עימה זכה במדליית ארד בתחרות הרומח הקבוצתית.

בשנת 1991 נפגע סקרש בתאונת דרכים ונותר נכה המרותק לכסא גלגלים. הוא החל להתאמן בסיף בכיסאות גלגלים וכבר ב זכה במדליית הזהב הפאראלימפית בתחרות הרומח האישית. 

סקרש המשיך וזכה בשתי מדליות זהב פאראלימפיות ב (בתחרויות הרומח והחרב האישיות) ובמדליית ארד בכל אחד משלושת הטורנירים הפאראלימפיים הבאים. נוסף על כך, הוא זכה במדליית הארד במשחקי אליפות העולם בסיף בכיסאות כלכלים של שנת 2006 (חרב אישית)

## קישורים חיצוניים

* כתבה אודות סקרש באתר הוועד הפאראלימפי הבינלאומי
* Famous Paralympians באתר הרשמי של המשחקים הפאראלימפיים לונדון (2012)

## הערות שוליים

קטגוריה:סייפים הונגרים
קטגוריה:ספורטאי ספורט נכים
קטגוריה:אלופים פאראלימפיים
קטגוריה:משתתפי המשחקים הפאראלימפיים בייג'ינג (2008)
קטגוריה:סייפים פאראלימפיים
קטגוריה:משתתפי אולימפיאדת סיאול (1988)
קטגוריה:משתתפי המשחקים הפאראלימפיים לונדון (2012)
קטגוריה:משתתפי המשחקים הפאראלימפיים אתונה (2004)
קטגוריה:משתתפי המשחקים הפאראלימפיים אטלנטה (1996)
קטגוריה:משתתפי המשחקים הפאראלימפיים ברצלונה (1992)
קטגוריה:הונגרים שנולדו ב-1964
מוליתיים

ה**מוּלִיתיים** (שם מדעי: Mullidae) היא משפחה של דג מסדרת הדקראים. במשפחת המוליתיים שישה סוגים ו־66 מינים.
הדגים במשפחה זו מאופיינים בגוף מאורך ובשפם היוצא משני קצות הפה ונוטה אחורה.

## סוגים
* מוליתן (*Mulloidichthys*)
* מולית (*Mullus*)
* בינתן (*Parupeneus*) - בו בינתן זהוב
* *Pseudupeneus*
* *Upeneichthys*
* אופון (*Upeneus*)

## גלריה

Upeneus tragula 1756.jpg
Black sea mullus barbatus ponticus 01.jpg|מולית אדומה
Whitesaddle goatfish 1.jpg


## קישורים חיצוניים

* 

*
קטגוריה:טקסונים שתוארו בידי קונסטנטין סמואל רפינסק
קטגוריה:בעלי חיים שתוארו ב-1815
משלחת איוואקורה

שמאל|ממוזער|250px|משלחת אייואקורה. ראש המשלחת, טוטומי איוואקורה יושב במרכז.
**משלחת איוואקורה** (ביפנית: **岩倉使節団**) הייתה מסע דיפלומטי של מדינאים יפנים מסביב לעולם שהחל ב-1871 והסתיים ב-1873. המשלחת התפרסמה בעיקר בשל השפעתה על ראשית תהליך המודרניזציה שהחלה יפן לעבור לאחר מאות שנים של ניתוק. את הרעיון למשלחת הגה המהנדס ההולנדי גווידו ורבק, והיא התבססה על הדגם של המשלחת ששלח פיוטר הגדול למערב אירופה בסוף המאה ה-17. חברי המשלחת היו אוליגרכים יפנים שהנהיגו את המדינה לאחר רסטורציית מייג'י.

## הרכב המשלחת
המשלחת קיבלה את שמה מהעומד בראשה, איוואקורה טומומי, שהיה השגריר היפני במשלחת. לאיוואקורה סייעו ארבעה סגנים, ששלושה מהם: טושימיצ'י אוקובו, טקיושי קידו ואיטו הירובומי, היו גם שרים בממשלה. ההיסטוריון קוניטאקה קומה הצטרף למשלחת על מנת לרשום את קורות המשלחת במסעותיה. בסך הכול מנתה המשלחת ארבעים ושמונה אנשים, רובם ככולם נציגי ממשל ומשכילים.

מלבד חברי המשלחת, הצטרפו למסע כשישים סטודנטים, חלקם נותר ביעדים מסוימים על מנת להמשיך וללמוד במדינה זרה, ובכללם חמש נערות ממשפחות סמוראים, שנשלחו לארצות הברית. על מנת ללמוד שם, ולהעביר את שלמדו לנשים יפניות אחרות ולילדיהן שלהן, על פי פילוסופיית תקופת Meiji: "אישה טובה, אמא חכמה" (אנ'). הקבוצה כללה את ימקאווה סוטמאצו (בת 11) ריו יושימאסו (14), טיי אואדה (14), שיגה נגאי (10) ואומה טסודה (6) בשובן ליפן, הפכו נשים אלה לפמיניסטיות בולטות ביפן.

הרוזן קנטארו קנקו נשאר גם הוא בארצות הברית בתור סטודנט באוניברסיטת הרווארד, שם פגש מאוחר יותר את נשיא ארצות הברית לימים, תאודור רוזוולט.

## תוכנית המסע
ב-23 בדצמבר 1871 הפליגה המשלחת לדרכה מיוקוהמה לסן פרנסיסקו. משם המשיכה המשלחת לוושינגטון די.סי., לבריטניה, לצרפת, לבלגיה, להולנד, לרוסיה, לגרמניה, לפרוסיה, לדנמרק, לשוודיה, לבוואריה, לאוסטריה, לאיטליה ולשווייץ. בדרכה חזרה ליפן ביקרה המשלחת במצרים, בעדן, בציילון, בסינגפור, בסייגון, בהונג קונג ובשאנגחאי. המשלחת שבה ליפן ב-13 בספטמבר 1873, כעבור כמעט שנתיים מצאתה.

## מטרות ותוצאות
למשלחת איוואקורה היו שתי מטרות עיקריות: ראשית, היא ניסתה לשנות את החוזים הבלתי שוויוניים עם ארצות הברית, עם בריטניה ועם מעצמות אירופאיות אחרות שעליהם נאלצה יפן לחתום בעשורים הקודמים. שנית, המשלחת יצאה על מנת לאסוף מידע על תחומי החינוך, הטכנולוגיה, התרבות, הצבא, החברה והכלכלה במדינות שבהן ביקרה במטרה להשתמש במידע זה בתהליך המודרניזציה של יפן.

מתוך שתי המטרות שלמענן יצאה המשלחת, הראשונה נחלה כישלון חרוץ, ובכך גרמה להתארכות המשלחת בכמעט שנה. מכיוון שחברי המשלחת לא קיבלו אישור מהממשלה לנסח חוזים חדשים, נתקלו הניסיונות לדון בהם מחדש במחלוקת בין חברי המשלחת לחברי הממשלה. לאחר שזנחו את הניסיונות לשנות את החוזים הבלתי שוויוניים, התרכזו חברי המשלחת במטרה השנייה, ודווקא במשימה זו נחלו הצלחה. עם שובם ליפן יישמו הנציגים את שלמדו באירופה ובארצות הברית והחילו יוזמות חדשות לקידום התעשייתי והטכנולוגי של יפן.

## לקריאה נוספת

* Nish, Ian H. **The Iwakura mission in America and Europe: a new assessment**. Japan Library, 1998. .

## קישורים חיצוניים

* אנדרו קובינג, THE IWAKURA MISSION IN BRITAIN, 1872.

## הערות שוליים

קטגוריה:האימפריה היפנית: יחסי חוץ
קטגוריה:תקופת מייג'י
רולף הכלב

**רולף הכלב** (באנגלית: **Rowlf the Dog**) הוא דמות מסדרת החבובות, הוא כלב חום פרוותי המומחה בנגינה בפסנתר, בעל מראה מוזנח, מגזע לא מוגדר עם אף שחור מעוגל ואוזניים ארוכות. נוצר על ידי ג'ים הנסון. רולף החל את דרכו בתוכנית "המופע של ג'ימי דין" ולאחר 20 שנה הצטרף אל החבובות.

## אודותיו
רולף רגוע ושקט, אוהב מוזיקה קלאסית (בעיקר בטהובן) ומחזות זמר.

## טלוויזיה סרטים והופעות
* "המופע של ג'ימי דין" (1963–1966)
* "המקום שלנו" (1967)
* "החבובות על בובות" (1968)
*"רחוב סומסום" (פיילוט בלבד) (1969)
*"החבובות" (1976–1981)
*"החבובות - הסרט" (1979)
* "החבובות הולכות הוליווד" (1979)
* "ג'ון דנוור והחבובות: חג המולד ביחד" (1979)
* "תעלול החבובות הגדול" (1981)
* "החבובות הולכים לקולנוע" (1981)
* "חבובוטף" (1984–1990)
* "החבובות: חגיגה של 30 שנה" (1986)
* "החבובות: משפחת חג המולד" (1987)
* "החבובות בבית וולט דיסני וורלד" (1990)
* "החבובות מצדיעות לג'ים הנסון" (1990)
* "מזמור חג המולד של החבובות" (1992)
* "החבובות באי המטמון" (1996)
* "החבובות בלילה" (1996)
* "החבובות בחלל" (1999)
* "זה החבובות חג מולד שמח מאוד" (2002)
* "החבובות בארץ עוץ" (2005)
* "החבובות חג המולד: מכתבים לסנטה" (2008)
* "החבובות" (2011)
* "החבובות - מבוקשות" (2014)
* "החבובות" (2015)

## קישורים חיצוניים

* רולף הכלב בוויקי-חבובות

קטגוריה:החבובות: דמויות
קטגוריה:כלבים בדיוניים
אצטדיון תאזוס מרקוס

**אצטדיון תאזוס מרקוס** (ביוונית: **Στάδιο Τάσος Μάρκου**) הוא אצטדיון כדורגל בעיר פאראלימני שבקפריסין. האצטדיון מארח את משחקיה הביתיים של אנוסיס נאון פראלימני מליגת העל הקפריסאית. האצטדיון מכיל כ-5,800 מקומות ישיבה.

קטגוריה:אצטדיוני כדורגל בקפריסין
קטגוריה:קצרמר כדורגל
זמביה במשחקים הפאראלימפיים

**[[זמביה]]** השתתפה לראשונה ב באטלנטה (1996), ומאז משתתפת במשחקים דרך קבע, מלבד המשחקים הפאראלימפיים אתונה (2004) והמשחקים הפאראלימפיים ריו דה ז'ניירו (2016) מהם נעדרה. במשחקי החורף לא נטלה זמביה חלק מעולם.

כל המשלחות אותן שלחה זמביה למשחקים הפאראלימפיים לאורך השנים היו תמיד משלחות קטנות. נציגי זמביה מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* זמביה במשחקים האולימפיים
* זמביה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:זמביה: ספורט
חוף השנהב במשחקים הפאראלימפיים

**[[חוף השנהב]]** השתתפה לראשונה ב באטלנטה (1996), ומאז משתתפת במשחקים דרך קבע. במשחקי החורף לא נטלה חוף השנהב חלק מעולם.

לאורך השנים זכו ספורטאיה של חוף השנהב בארבע מדליות פאראלימפיות (שלוש מהן מזהב, ומדליית ארד אחת). במשלחת הראשונה אותה שלחה חוף השנהב לאטלנטה בשנת 1996, קטף אומאר בסקלבה קונה שתי מדליות זהב במרוץ ל-400 ול-800 מטר, וב הוסיף קונה מדליית זהב פאראלימפית נוספת, גם היא במירוץ ל-800 מטר. 

## ראו גם
* חוף השנהב במשחקים האולימפיים
* חוף השנהב במשחקים האולימפיים לנוער

קטגוריה:מדינות במשחקים הפאראלימפיים
קטגוריה:חוף השנהב: ספורט
אתלטיקה באולימפיאדת מינכן (1972)

שמאל|150px
שמאל|150px
**[[אולימפיאדת מינכן (1972)]]** נערכה במינכן, מערב גרמניה. תחרויות האתלטיקה נערכו בין 31 באוגוסט לבין 10 בספטמבר 1972. נערכו 38 תחרויות באתלטיקה במשחקים אלו (14 לנשים ו-24 לגברים), בהשתתפות 1,330 משתתפים (369 נשים ו-961 גברים) מ-104 מדינות.

## אירועים בולטים
לראשונה זכתה **[[ברית המועצות]]** () במרב מדליות הזהב לפני מזרח גרמניה (). לראשונה ירדה ארצות הברית () למקום השלישי במניין מדליות זהב. במניין המדליות הכללי זכתה ארצות הברית במקום הראשון.

### האתלטיות הבולטות
* רנטה שטכר () שזכתה ב-3 מדליות, 2 זהב ו-1 כסף.
* היידה רוזנדהל () שזכתה ב-3 מדליות, 2 זהב ו-1 כסף.
* מוניקה צרט () שזכתה ב-2 מדליות זהב.

### האתלטים הבולטים
* ולרי בורזוב () שזכה ב-3 מדליות, 2 זהב ו-1 כסף.
* לאסה וירן () שזכה בשתי מדליות זהב.
* ויקטור סנייב () שזכה במדליית הזהב השנייה שלו מתוך 4 מדליות, 3 מהן זהב.
* קיפצ'וגה קיינו () שזכה בשתי מדליות, זהב וכסף כמו במקסיקו סיטי 1968.

## טבלת המדליות

## הזוכים במדליות
### נשים
#### מקצועות המסלול

#### מקצועות השדה

• בקרב 5, חלוקת המדליות נעשתה לפי שיטת ניקוד משנת 1971. התוצאות בסוגריים זהו עדכון הניקוד משנת 1985.
•• בתחרות קרב חמש קפצה היידה רוזנדהל למרחק של 6.83 מטר, 5 ס"מ רחוק יותר מקפיצת הזהב שלה בתחרות הקפיצה לרוחק ו-1 ס"מ קצר משיא העולם.
### גברים
#### מקצועות המסלול

#### מקצועות השדה

*בקרב 10, חלוקת המדליות נעשתה לפי שיטת ניקוד משנת 1962. התוצאות בסוגריים זהו עדכון הניקוד משנת 1985.

## קישורים חיצוניים

* אתלטיקה באולימפיאדת מינכן (1972), באתר Sports Reference 

*
1972
קטגוריה:ענפי ספורט באולימפיאדת מינכן (1972)
קטגוריה:גרמניה: אתלטיקה
דוד בן יהודה מסר לאון

רבי **דוד בן יהודה מסר לאון** (לעיתים **מסיר ליאון** וכן **מיסיר ליאון**; נולד ב-1470 לערך) היה רב, פוסק ופילוסוף, מראשי יהדות איטליה בראשית המאה ה-16, בנו של ר' יהודה מסר לאון. חיבר את הפירוש "עין הקורא" למורה נבוכים לרמב"ם ואת הספר הפילוסופי "תהלה לדוד".

## תולדות חייו
נולד ככל הנראה בעת שהות אביו בוונציה. התחנך בישיבת אביו בנאפולי והוסמך לרבנות במלאת לו 18 שנים, על דעת רבני הישיבה. לאחר מכן למד בישיבתו של רבי יהודה מינץ בפדובה ונסמך על ידו. בנוסף ללימודי דת למד גם פילוסופיה ובפרט קרא את ספרי אריסטו והרמב"ם.

בשנת 1510 לערך עבר לוולורה שבאלבניה לשמש שם ברבנות אצל קהילת מגורשי פורטוגל שהגיעו אל העיר. אל העיר הגיעו גם רבים ממגורשי ספרד, שהנהיגו קהילה נפרדת ואף דרשו להשליט את מנהגיהם על פני המנהג האיטלקי המקובל. הקרע בין קהילת מגורשי פורטוגל לקהילת מגורשי קסטיליה הגיע לשיא בערב יום כיפור. אחד ממוקדי המחלוקת היה מנהג "הסמיכה האשכנזית" שהיה נפוץ בקהילות איטליה ואלבניה, אך גולי ספרד לא הכירו בו. על מנת לחדד את עמדתו כתב הרב את הספר "כבוד חכמים", הדן בנושא הסמיכה לרבנות ביהדות איטליה. ספר זה יצא בדפוס חברת "מקיצי נרדמים" בברלין, תרנ"ט.

חיבורו העיקרי, "תהלה לדוד", ראה אור על ידי נכדו, אהרן לבית ליאון בקושטא בשנת ה'של"ז (1577). החיבור הולך בעקבות הרמב"ם בשלושה עניינים: ערך התורה ומעלתה, יסודות התורה והמצוות ועיקרי האמונה ונכתב כחלק מהפולמוס שניהל המחבר עם מבקרי הרמב"ם רלב"ג, ר' יוסף אלבו ודון יצחק אברבנאל.

## לקריאה נוספת
* חוה תירוש-רוטשילד, **משנתו הפילוסופית של ר’ דוד בן יהודה מסיר ליאון**, חיבור לשם קבלת תואר דוקטור, האוניברסיטה העברית, תשל"ח 1978.

## קישורים חיצוניים
* 
*  (מחבר הערך: משה אביגדור שולוואס)
* , תהלה לדוד, באתר HebrewBooks
*כבוד חכמים, באתר HebrewBooks
* אליהו גורפינקל, 'עין הקורא': פירושי 'מורה הנבוכים' לר' דוד בן יהודה מסיר ליאון בצירוף מהדורה ביקורתית ומבוא, חילופי גרסאות וביאורים: עבודה לשם קבלת התואר דוקטור לפילוסופיה, בהנחיית דב שוורץ, אוניברסיטת בר-אילן תשע"א.
* 

## הערות שוליים

קטגוריה:רבנים איטלקים
קטגוריה:פילוסופים יהודים איטלקים
קטגוריה:פילוסופים יהודים בימי הביניים
קטגוריה:נפטרים ב-1526
טנזניה במשחקים הפאראלימפיים

**[[טנזניה]] ** השתתפה לראשונה ב בברצלונה (1992), לאחר מכן נעדרה משני טורנירים וחזרה התחרות החל מהמשחקים הפאראלימפיים אתונה (2004). במשחקי החורף לא נטלה טנזניה חלק מעולם.

כל המשלחות אותן שלחה טנזניה למשחקים הפאראלימפים לאורך השנים היו תמיד משלחות קטנות. נציגי טנזניה מעולם לא זכו במדליה פאראלימפית, ולא הגיעו להישגים ספורטיביים משמעותיים. 

## ראו גם
* טנזניה במשחקים האולימפיים
* טנזניה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:טנזניה: ספורט
זימבבואה במשחקים הפאראלימפיים

**[[זימבבואה]]** השתתפה לראשונה במשחקים הפאראלימפיים ב, מעט לאחר הכרזת עצמאותה. קודם לכן התחרו נציגי זימבבואה במסגרת השתתפות רודזיה במשחקים הפאראלימפיים. מאז 1980 משתתפת זימבבואה בקביעות במשחקים, למעט המשחקים הפאראלימפיים סיאול (1988) והמשחקים הפאראלימפיים ברצלונה (1992) מהם נעדרה. במשחקי החורף לא נטלה זימבבואה חלק מעולם.

ברוב המדליות זכתה המשלחת הראשונה אותה שלחה המדינה למשחקים ב-1980, אז זכתה המשלחת ב-8 מדליות כסף ו-4 ארד. במדליית הזהב הראשונה זכתה זימבבואה ב.

## ראו גם
* זימבבואה במשחקים האולימפיים
* זימבבואה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:זימבבואה: ספורט
רודזיה במשחקים הפאראלימפיים

**[[רודזיה]]** השתתפה לראשונה ב ברומא (1960), המשחקים הפאראלימפיים הראשונים, המשיכה והשתתפה בעוד שלושה משחקים. במשחקי החורף לא נטלה רודזיה חלק מעולם.

## היסטוריה
המשלחת הראשונה אותה שלחה רודזיה למשחקים הפאראלימפיים הייתה כבר במהדורת המשחקים הראשונה, ברומא 1960, והייתה למשלחת האפריקאית היחידה בטורניר. המדינה שלחה לטורניר ספורטאית אחת, מרגרט הארימן, שהתחרתה בחץ וקשת ושחייה תחרותית. הארימן נחלה הצלחה רבה, כשזכתה במדליה פאראלימפית בכל אחד מחמשת המקצועות בהם השתתפה. שתי מדליות זהב בחץ וקשת, מדליית כסף ושתי מדליות ארד במקצועות השחייה.

אל המשחקים הפאראלימפיים טוקיו (1964) שלחה רודזיה משלחת של שישה ספורטאים (ארבעה גברים ושתי נשים). גם בטורניר זה זכתה הארימן בשתי מדליות זהב במקצועות החץ וקשת. ליונט גילקריסט התבלטה גם כן במשלחת כשזכתה ובמקצועות האתלטיקה בשתי מדליות זהב ושתי מדליות כסף, ובשלוש מדליות זהב, ומדליית כסף נוספת במקצועות השחייה. סך הכל זכתה המשלחת הרודזית ב-17 מדליות פאראלימפיות. (עם שיא של 10 מדליות זהב עליהן הוסיפה 5 כסף ושתי מדליות ארד)

המשלחת הפאראלימפית של רודזיה המשיכה לגדול גם ב. היא שלחה 15 ספורטאים (7 גברים ו-8 נשים) שהשיבו ב-20 מדליות פאראלימפיות. ב בלטה סנדרה ג'יימס במשלחת הפאראלימפית. ג'יימס זכתה בשתי מדליות זהב (בהטלת כידון ובשחייה בסגנון חופשי) עליהן הוסיפה שתי מדליות כסף ומדליית ארד אחת. 

## מדליות לפי אולימפיאדה

## הערות שוליים

קטגוריה:מדינות במשחקים הפאראלימפיים
משחקים פאראלימפיים
לויד פרדנדאל

**לויד פרדנדאל** (באנגלית - **Lloyd Fredendall**;  28 בדצמבר 1883 - 4 באוקטובר 1963) היה איש צבא אמריקאי הידוע בשל לחימתו בצפון אפריקה במלחמת העולם השנייה.

## ביוגרפיה
### ראשית חייו
פרדנדאל נולד ב-28 בדצמבר 1883 בשאיין, ויומינג, לאירה פרדנדאל שהיה חייל במלחמת ארצות הברית–ספרד, ומונה לשריף של העיירה לאראמי. בשנת 1907 התגייס פרדנדאל לצבא ארצות הברית, והצטרף כלוטננט משנה לחיל הרגלים של צבא ארצות הברית.

### קריירה צבאית
לאחר שירות בפיליפינים ובעוד מקומות, שבמהלכם הועלה לדרגת קפטן, נשלח פרדנדאל לצרפת כחלק מחיל המשלוח האמריקני. פרדנדאל שירת ברגימנט הרגלים ה-28, ואף הועלה לדרגת לוטננט קולונל, אולם לא השתתף באופן מעשי בלחימה.

לאחר המלחמה מילא פרדנדאל תפקידי מטה והדרכה שונים, וב-1 באוגוסט 1935 הועלה לדרגת קולונל. ב-1 בדצמבר 1939 הועלה פרדנדאל לדרגת בריגדיר גנרל, וב-1 באוקטובר 1940 הועלה לדרגת מייג'ור גנרל ומונה למפקד הדיוויזיה ה-4.

### מלחמת העולם השנייה
בשנת 1941 מונה פרדנדאל למפקד הקורפוס ה-9, ובשנת 1942 נבחר לפקד על כוח המשימה המרכזי בצפון אפריקה. פרדנדאל פיקד על כוח המשימה המרכזי שנחת בחופי אלג'יריה במסגרת מבצע לפיד ב-8 בנובמבר 1942, במהלך השלבים הראשונים של המערכה בתוניסיה פיקד פרדנדאל על הקורפוס ה-2. במסגרת זו נחלו כוחותיו של פרדנדאל תבוסה בקרב מעבר קסרין בפברואר 1943, אך הסבו אבדות קשות לקורפוס אפריקה הגרמני בפיקודו של הפילדמרשל ארווין רומל. לאחר התבוסה החליף אותו דווייט אייזנהאואר בגנרל ג'ורג' פטון. עם זאת, עם שובו לארצות הברית זכה לקבלת פנים של גיבור, הועלה לדרגת לוטננט גנרל, ומונה למפקד הארמייה השנייה של ארצות הברית, שעסקה בעיקר באימון הכוחות האמריקאיים לקראת הפלישה לנורמנדי.

### לאחר המלחמה
ב-31 במרץ 1946 פרש פרדנדאל מהצבא, וב-4 באוקטובר 1963 מת בביתו שבסן דייגו, קליפורניה.

## קישורים חיצוניים

* לויד פרדנדאל
* 

קטגוריה:אמריקאים ילידי ויומינג
קטגוריה:שאיין: אישים
קטגוריה:קצינים אמריקאים במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מפקדי ארמיות בצבא ארצות הברית במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הארמייה השנייה של צבא ארצות הברית
קטגוריה:מפקדי הקורפוס השני בצבא ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:אמריקאים שנולדו ב-1883
קטגוריה:אמריקאים שנפטרו ב-1963
סנגל במשחקים הפאראלימפיים

**סנגל** השתתפה לראשונה ב באתונה (2004), כששלחה שני אתלטים (גבר ואישה) שהתחרו במקצועות האתלטיקה קלה. במשחקי החורף לא נטלה סנגל חלק מעולם.

כל המשלחות אותן שלחה סנגל למשחקים הפאראלימפים לאורך השנים היו תמיד משלחות קטנות. נציגי סנגל מעולם לא זכו במדליה פאראלימפית, ולא הגיעו להישגים ספורטיביים משמעותיים. 

## ראו גם
* סנגל במשחקים האולימפיים
* סנגל במשחקים האולימפיים לנוער

## הערות שוליים

קטגוריה:סנגל: ספורט
קטגוריה:מדינות במשחקים הפאראלימפיים
בית דין שדה

ממוזער|בית דין שדה בצבא פינלנד, יולי 1944
**בית דין שדה** הוא בית דין צבאי המתקיים בשדה הקרב ודן במקרים דחופים של עבירות אשר בוצעו בעת מלחמה. התיעוד המוקדם ביותר של בית דין שדה נמצא ביומן אנגלי מתוך המלחמות הנפוליאוניות. המונח בית דין שדה נושא לעיתים קונוטציה שלילית הכוללת קיומו של הליך משפטי מהיר הסוטה מכללי הצדק הטבעי (וכך נעשה שימוש מושאל במונח זה כדי לתאר משפטים שאינם משפטי שדה).

בישראל פועל בית דין שדה על פי חוק השיפוט הצבאי, תשט"ו-1955. ראש המטה הכללי, בהוראת ראש הממשלה או שר הביטחון, רשאי להסמיך מפקדים בצה"ל להקים, בעת מלחמה, בית דין שדה לשפיטת חיילים על עבירות צבאיות או אזרחיות. התובע והסניגור אינם חייבים להיות קצינים שהתמנו בהמלצת הפרקליט הצבאי. ניתן לדחות שמיעת ערעורים על פסקי דין של בית דין שדה אך דבר זה לא ישפיע על הביצוע המידי של גזרי הדין שהוטלו על ידיהם, למעט עונש מוות שעליו חייבים אישור של הרשות המאשרת. הפעם היחידה שבה בית דין שדה בישראל הוציא להורג הייתה בעת מלחמת העצמאות, אז הרשיע בית דין והוציא להורג את מאיר טוביאנסקי, על לא עוול בכפו כפי שהתברר לאחר מעשה.

## ראו גם
*משפט ראווה

## קישורים חיצוניים

קטגוריה:משפט צבאי ואתיקה צבאית
תצפית - סוכנות ידיעות

**תצפית – סוכנות ידיעות** (באנגלית: **TPS – Tazpit Press Service**) היא סוכנות ידיעות ישראלית המעבירה מידע כתוב ומצולם לכלי תקשורת בישראל ובעולם. תפוצת הסוכנות מגיעה לאלפי כלי תקשורת ברחבי העולם, כאשר חומרי החדשות של תצפית פורסמו בעבר ביותר מ-16 שפות שונות.

סוכנות הידיעות מתעדת באופן שוטף את המציאות הביטחונית בישראל, ביהודה ושומרון וברצועת עזה, ובנוסף מסקרת מגוון נושאים בהיבטים דמוגרפיים, תרבותיים, פוליטיים, טכנולוגיים וארכאולוגיים.

סוכנות הידיעות TPS היא עמותה רשומה, ומתקיימת מתרומות ודמי מנוי של מנויים בארץ ובעולם.

## רקע
סוכנות הידיעות TPS (תצפית) הוקמה בשנת 2010 כדי לתעד ולהעביר ידיעות מהשטח בזמן אמת, בכדי ליצור ולהעצים סיקור מקצועי ומבוסס עובדות מהשטח, של המציאות הישראלית.

במהלך שנת 2011 הפעילה תצפית 70 מתנדבים ברחבי יהודה ושומרון, אשר הוקפצו לתעד אירועים שונים, והסוכנות הפיצה את התיעוד הראשוני לכלי תקשורת ישראלים. במהלך 2012 תצפית החלה להעביר ידיעות מאירועים המתרחשים בכל רחבי הארץ. בסוף שנת 2012 נפתחה המחלקה הבינלאומית של הסוכנות, ומאז החלה הסוכנות להפיץ ידיעות לכלי תקשורת בינלאומיים.

## פעילות סוכנות הידיעות לאורך השנים
* בשנת 2013 זכה אמוץ אייל, מנכ"ל תצפית בפרס מוסקוביץ' לציונות, המעודד רעיונות חדשים שמטרתם להתמודד עם אתגרי הציונות בארץ ישראל.
* בינואר 2013 חשפה סוכנות תצפית מספר אפליקציות של גוגל המציעות "ציטוטים מעוררי השראה של היטלר". בעקבות הכתבה אשר פורסמה במספר רב של כלי תקשורת בעולם, הורידה גוגל את האפליקציות מהחנות.
* במאי 2013 תיעדה הסוכנות את דגל גרמניה הנאצית כאשר הוא מתנופף בכפר בית אומר שנמצא בסמוך לחברון. התמונה והדיווח על כך קיבלו הד תקשורתי חזק ברחבי העולם.
* ב-2014 הסוכנות כיסתה את אירועי רצח שלושת הנערים ומבצע שובו אחים.
* בחודש יולי 2017 ניסתה הסוכנות להתקבל לאיחוד סוכנויות הידיעות של הים התיכון (AMAN), אך נדחתה בטענה שהיא "יושבת בשטח כבוש".

### שיתופי פעולה עם סוכנויות ידיעות בעולם
רוב כלי התקשורת בארץ מנויים לסוכנות הידיעות. לארגון מעל 70 מנויים מחוץ לישראל אשר מפיצים את הידיעות למעל 2,700 כלי תקשורת נוספים. לארגון ישנם הסכמי שיתוף פעולה עם 8 סוכנויות ידיעות מרחבי העולם.

בחודש מרץ 2021 חתמה סוכנות הידיעות על הסכם שיתוף פעולה עם סוכנות הידיעות הגדולה בספרד, Europa Press, אשר מספקת מידע לכ-2000 כלי תקשורת בספרד ובאמריקה הלטינית. בחודש אפריל 2021 חתמה סוכנות הידיעות על סיכום שיתוף פעולה עם סוכנות הידיעות של איחוד האמירויות, WAM.

בשנת 2022 נחתמו הסכמי שת"פ עם סוכנות הידיעות הממשלתית של בולגריה, BTA, ועם סוכנות הידיעות המובילה בהודו, ANI Asian News International.

## הסוכנות כיום
סוכנות הידיעות TPS מונה היום מעל 400 צלמים ברחבי הארץ. לסוכנות צוות המתעד את הנעשה גם ברצועת עזה.

משרדי הארגון שוכנים ברחוב יפו 206 בירושלים. לארגון מאגר מידע ויזואלי המתעדכן מדי יום ובו מעל 80,000 תמונות וסרטונים מאירועים ברחבי הארץ.

## קישורים חיצוניים

* אתר תצפית 
* דף תצפית בפייסבוק בעברית
*
*
* פרס מוסקוביץ' לציונות לאמוץ אייל
* 
* , ריאיון בעיתון בשבע עם ציפי שליסל, מתנדבת בארגון

## הערות שוליים

קטגוריה:סוכנויות ידיעות
קטגוריה:זוכי פרס מוסקוביץ' לציונות
קטגוריה:הסברה ישראלית
קטגוריה:ישראל: עמותות
קטגוריה:ישראל: ארגוני תקשורת
KWin

**KWin** הוא מנהל חלונות המיועד למערכת X11. הוא מהווה חלק אינטגרלי משולחן העבודה KDE, ויכול לשמש לסביבות עבודה נוספות. כברירת מחדל מגיע מראה החלונות עם ערכת הנושא של Oxygen, אך יכול להשתנות לערכות נושא נוספות. בנוסף ניתנת אפשרות להגדרות ניהול חלונות ברמת התנועה, אשר חלקן מקבילות למערכת קומפיז.

220px|ממוזער|הקמיע של KDE, קונקי, משתמש במנהל החלונות

## קישורים חיצוניים

* 

## הערות שוליים

קטגוריה:KDE
קטגוריה:מנהלי חלונות
קשר צולב

[שמאל|ממוזער|250px|[גיפורהיוצר אבוניט הוא דוגמה לצילוב]]
**קשר צולב** הוא קשר כימי או פיזיקלי המקשר שרשראות פולימרים זו לזו. הקשר יכול להופיע כקשר קוולנטי או כקשר יוני פולמריסטטי. קשר צולב מקשר פולימרים סינתטיים (כמו פלסטיק) ופולימרים טבעיים (כמו חלבונים). 

במונח קשר צולב משתמשים גם בכימיה פולימרית וגם במדעי הביולוגיה. 
## קישורים חיצוניים

קטגוריה:שיטות חלבונים
קטגוריה:פולימרים
קטגוריה:כימיה פולימרית
מנהל חלונות

**מנהל חלונות** היא תוכנת מערכת האחראית על השליטה במיקום ומראה החלונות בממשק מחשב חלונאיים שבממשק משתמש גרפי. רוב מנהלי החלונות קיימים כחלק מסביבת ושולחן עבודה מצויים. מנהל החלונות עובד בשיתוף עם המערכת הגרפית החומרתית של המחשב המספקת את הפונקציונליות הנדרשת הן ברמת יכולות החומרה כגון כרטיס המסך, והן ברמת יכולת השליטה כהתקני ההצבעה ומקלדת. לעיתים קרובות נבנה מנהל החלונות על ידי ערכת כלים.

מנהל חלונות ממוצע כולל בדרך-כלל את היכולות הבאות: פתיחת חלון, מזעור, הגדלה למקסימום, שינוי הגודל, ותיאום בין חלונות הפתוחים במקביל. רוב מנהלי החלונות באים כשעליהם נוספים אלמנטים שימושיים נוספים, כשורת משימות קיצורי דרך מהירים לתוכניות ותכונות נוספות. בנוסף עשויה להיות קיימת אפשרות לערוך את מראה החלונות ואת תנועתם.

## ראו גם
*מנהל קבצים

## קישורים חיצוניים

*
קטגוריה:תוכנות מערכת
קטגוריה:ממשקי משתמש במחשב
סקוטר (החבובות)

**סקוטר** (באנגלית: **Scooter**) הוא דמות בדיונית מסדרת הטלוויזיה, החבובות. סקוטר הוא "הגופר" (אדם הנשלח לסידורים של להקות ומופעים). הוא בוצע במקור על ידי ריצ'רד האנט, עד למותו בשנת 1992. דודו של סקוטר הוא הבעלים של התיאטרון שדורש מהחבובות דרישות בלתי אפשריות.

צבעו של סקוטר הוא כתום כהה, והוא מרכיב משקפיים. בסדרת הטלוויזיה "חבובוטף" מתואר סקוטר כילד פיקח בעל ידע במחשבים עם אחות תאומה בשם סקיטר.

## מבצעים

סקוטר הוצג לראשונה על ידי ריצ'רד האנט אך לסקוטר היו שבעה מבצעים בסך הכל, ביניהם שניים עיקריים, ריצ'רד האנט שביצע את סקוטר מ-1976 עד מותו ב-1992 ודייוויד רודמן שמבצע את סקוטר החל מ-2008 ועד היום:
*ריצ'רד האנט - החבובות (1976), החבובות - הסרט - החבובות מצדיעות לג'ים הנסון
*דייוויד רודמן - החבובות (סרט, 2011), Studio DC: Almost Live - עד היום
*גרג ברג - חבובוטף
*אדם האנט - החבובות בחלל
*מאט פוגל - Muppet RaceMania (משחק)
*בריאן הנסון - החבובות חג המולד
*ריקי בויד - החבובות בארץ עוץ

## קישורים חיצוניים

* סקוטר בוויקי-חבובות

קטגוריה:החבובות: דמויות
GParted

**GParted** היא תכנה פופולרית לעריכת מחיצות, בעיקר בשולחן העבודה GNOME.

התוכנה כוללת את פעולות המחיצות הבאות: יצירה, מחיקה, שינוי גודל, הזזה, סריקת כשלים והעתקת מחיצות יחד עם מערכות הקבצים שעליהם. התוכנה שימושית במיוחד ליצירת מחיצות חדשות לשם התקנת מערכות הפעלה נוספות, ארגון שטח דיסק קשיח מחדש ויצירת מחיצות גיבוי המכילות נתונים רגילים או תמונות מערכת מלאות.

התוכנה משתמשת ב־libparted כדי לזהות ולתפעל התקנים ומערכות קבצים. ישנם כלים נוספים בתוכנה הנוגעים למערכות קבצים אשר אינן כלולות ב־libparted ונוספו בנפרד ל־GParted.

התוכנה מבוססת GTK+ ונכתבה בשפת C++.

## ראו גם
* מחיצה
* Parted

## קישורים חיצוניים

* 

קטגוריה:GNOME
קטגוריה:GTK+
קטגוריה:תוכנה חופשית
קטגוריה:תוכנות שהושקו ב-2004
לווייתנים אפורים

**לווייתנים אפורים** (שם מדעי: Eschrichtiidae) היא משפחה של יונקים ימיים מתת-סדרת לווייתני המזיפות. רוב המינים במשפחה זו נכחדו לפני כ-1.5 מיליון שנה, והמין היחיד ששרד הוא לווייתן אפור. 

כיום חלק מהחוקרים לא רואים במשפחה טקסון תקף ומשייכים את הלווייתן האפור וקרוביו הנכחדים למשפחה לווייתני ענק.

## מיון
*משפחה **לווייתנים אפורים** (Eschrichtiidae)
**סוג ומין יחיד לווייתן אפור (Eschrichtius robustus)
**סוג Eschrichtioides - נכחד 
**סוג Gricetoides - נכחד 
**סוג Megapteropsis - נכחד
**סוג Archaeschrichtius - נכחד
## קישורים חיצוניים

*
כף ורדה במשחקים הפאראלימפיים

**[[כף ורדה]]** השתתפה לראשונה ב אתונה (2004), ומאז משתתפת במשחקים דרך קבע. במשחקי החורף לא נטלה כף ורדה חלק מעולם.

המשלחת הראשונה אותה שלחה כף ורדה למשחקים הורכבה משלושה ספורטאים. אתלט, אתלטית ומרים כוח. אל המשחקים הפאראלימפיים בייג'ינג (2008) נשלחה שנית האתלטית, הפעם לבדה. במדליה הפאראלימפית הראשונה בתולדותיה, זכה האתלט גרסלינו טבארס ברבוסה, שזכה ב במדליית הארד בריצת 400 מטר (קטגוריה T20) עם תוצאה של 48.55 שניות.

## ראו גם
* כף ורדה במשחקים האולימפיים
* כף ורדה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:כף ורדה: ספורט
לוב במשחקים הפאראלימפיים

**[[לוב]]** השתתפה לראשונה ב באטלנטה (1996), כששלחה ארבעה מרימי כוח, ומאז משתתפת במשחקים דרך קבע. במשחקי החורף לא נטלה לוב חלק מעולם.

את המדליה הפאראלימפית הראשונה, ועד כה היחידה, השיגה לוב במהלך המשחקים הפאראלימפיים סידני (2000). מרים הכוח חאמד עבדאלרחים, שבטורניר הקודם סיים במקום החמישי, זכה במדליית הארד (בקטגוריה של מעל 100 ק"ג) כשהרים 235 ק"ג.

## ראו גם
* לוב במשחקים האולימפיים
* לוב במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:לוב: ספורט
מצוף

250px|ממוזער|שמאל|סמן ימי במערב האי הבריטי
[250px|ממוזער|שמאל|מצוף ל[חיזוי מזג אוויר של רשות האקלים והאוקיינוסים האמריקנית (NOAA)]]
**מצוף** הוא מתקן הצף על פני המים ומשמש למטרות שונות. מצוף עשוי להיות עגון (נייח) או נסחף. מצופים מצוידים בדרך כלל באמצעי התרעה המבליטים את נוכחותם במים, בעזרת צבע בולט, צופר, פעמון, או עיצוב המזוהה בנקל במכ"ם.

## סוגי מצופים
למצופים שימושים רבים ומגוונים. בין הבולטים בהם:
* סמן ימי - זהו מצוף המשמש כלי עזר בניווט ימי, הוא עשוי לסמן גבולות של תעלת שיט, או אזורים מסוכנים בשיט.
* מצוף צוללת - הוא מתקן המשמש לסימון מיקומה של צוללת ולתקשורת עימה בעת חירום.
* מצוף סונאר - מצוף המשמש למלחמה בצוללות ומצויד בסונאר.
* מצוף צוללים - מצוף הנמצא בשימוש על ידי צוללים להתריע על מיקום מתחת לפני המים.
* מצוף סימון נתיב שיט - מצוף הנמצא בנתיב כניסה לנמל או לנתיב שיט אחר.
* מצוף רתיקה - מצוף שאליו ניתן לחבר כבל עגינה מכלי שיט.
* מצוף עוגן - מצוף המחובר בכבל אל עוגן אונייה כדי להקל על חילוץ העוגן בעת הרמתו.
* מצוף חיזוי מזג אוויר - מצוף המצויד בציוד חיזוי כגון מד טמפרטורה, מד לחץ אוויר, מד מהירות רוח וכן אנטנה המאפשרת העברת נתוני מכשירי החיזוי למרכז חיזוי, בדרך כלל בתקשורת לוויינים. לעיתים מצופים אלה אינם מעוגנים אלא נסחפים בזרמי הים.

## קישורים חיצוניים

* Data Buoy Cooperation Panel אתר לשיתוף פעולה בינלאומי בנושא מצופי חיזוי מזג אוויר 
* 

קטגוריה:מונחים ימיים
קטגוריה:ציפה
Old Ideas

**Old Ideas** (בעברית: "**רעיונות ישנים**") הוא אלבום האולפן השנים עשר של הזמר והמשורר הקנדי לאונרד כהן שיצא בשנת 2012.

אלבומו הקודם של כהן יצא שנתיים קודם לאלבום זה, אך, אלבום זה הוא אלבום האולפן הראשון מזה 8 שנים שלאונרד כהן הוציא. האלבום מכיל 10 שירים חדשים והוא זכה לביקורות חיוביות ביותר.

## רשימת השירים

## קישורים חיצוניים

* 
* 
* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אלבומי לאונרד כהן
קטגוריה:אלבומים באנגלית
קטגוריה:אלבומים שהופקו על ידי פטריק לאונרד
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת קולומביה רקורדס
לסוטו במשחקים הפאראלימפיים

**[[לסוטו]]** השתתפה לראשונה ב בסידני (2000), ומאז משתתפת במשחקים דרך קבע. במשחקי החורף לא נטלה לסוטו חלק מעולם.

כל המשלחות אותן שלחה לסוטו למשחקים הפאראלימפים לאורך השנים היו תמיד משלחות קטנות, ומעולם לא עלו על שני ספורטאים. הספורטאים הנכים אותם שלחה לסוטו מעולם לא זכו במדליה פאראלימפית, ולא הגיעו להישגים ספורטיביים משמעותיים. 

## ראו גם
* לסוטו במשחקים האולימפיים
* לסוטו במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:לסוטו: ספורט
שחבור (בלשנות)

**שִׁחְבּוּר** בבלשנות ובלשון עברית, הוא שם כללי לפעולות תחביריות שבהן מבצעים שינוי במבנה המשפט. 

דוגמאות לסוגי שינויים בשחבור: ממשפט פשוט למורכב או מאוחה - ולהפך; ממשפט שמני למשפט פועלי - ולהפך; משפט שלילי למשפט חיובי; ממשפט ישיר למשפט עקיף ולהפך; ממשפט בצורת הסביל לצורת הפעיל.  

## דוגמאות
### להלן תרשים של הפיכת משפט שלילי למשפט חיובי ולהפך
אל תצעק> **הֱיה בשקט!**; לא נרדם> **היה ער**; בוודאי לא שנאנו אותם> **בוודאי אהבנו אותם**; המשא היה לא קל > **המשא היה כבד**; הממשלה אינה מצליחה למנוע הדלפות מישיבותיה > **הממשלה מתקשה למנוע הדלפות מישיבותיה**; המבחן יהיה לא קשה> **המבחן יהיה קל**; לא נעצרנו בדרכנו לפסגה> **המשכנו בדרכנו לפסגה**. 

## מאפיינים
חשיבות ידיעת השחבור רבה ועל כן היא נכללת בתוכנית לימודי החובה בבתי הספר; ידיעת השחבור מלבד השפעתה החיובית על צורת הדיבור גם משמשת כלי לתקשורת ופסיכולוגיה.

קטגוריה:בלשנות
קטגוריה:עברית
Songs from the Road (אלבום של לאונרד כהן)

**Songs from the Road** (בעברית: "**שירים מהדרך**") הוא אלבום הופעה של הזמר והמשורר הקנדי לאונרד כהן שיצא לאור ב-14 בספטמבר 2010 (בישראל יצא האלבום ב-1 בספטמבר, לפני כל שאר העולם, עקב הרצון להפיץ אותו עוד לפני ראש השנה).

האלבום למעשה מסכם את סיבוב ההופעות של כהן באותן שנים ברחבי העולם, וכל שיר בו הוקלט במהלך הופעה שונה. השיר הפותח של האלבום, "Lover, Lover, Lover", הוקלט בהופעתו של כהן באצטדיון רמת גן, ב-24 בספטמבר 2009.

## רשימת השירים

## קישורים חיצוניים

* 

קטגוריה:אלבומי לאונרד כהן
קטגוריה:אלבומי הופעה באנגלית
קטגוריה:אלבומי חברת קולומביה רקורדס
מאוריטניה במשחקים הפאראלימפיים

**[[מאוריטניה]]** השתתפה לראשונה ב בסידני (2000), כששלחה למשחקים אצנית ומרים כוח ומאז השתתפה לסירוגין בחלק ממשחקי הקיץ. במשחקי החורף לא נטלה מאוריטניה חלק מעולם.

הספורטאים הנכים אותם שלחה מאוריטניה למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים.

## ראו גם
* מאוריטניה במשחקים האולימפיים
* מאוריטניה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:מאוריטניה: ספורט
רביעיית ורמיר

**רביעיית ורמיר** (באנגלית: ** Vermeer Quartet**) הייתה רביעיית מיתרים, שנוסדה בשנת 1969 בבית הספר למוזיקה ופסטיבל מרלבורו בוורמונט ופעלה עד 2007.
## פעילות
בהופעותיה בכל עיר גדולה, פחות או יותר, בצפון אמריקה ובדרומה, באירופה, במזרח הרחוק ובאוסטרליה, השיגה רביעיית ורמיר מעמד בינלאומי כאחד ההרכבים המעולים בעולם. ורמיר הופיעה בכל הפסטיבלים היוקרתיים ביותר, בהם טנגלווד, אלדבורו, נורפוק, אספן, "בעיקר מוצרט", טאוס, סאות' באנק, לוצרן, אדינבורו, ספולטו, רוויניה, פסטיבל קזאלס ואחרים. הרביעייה, שישבה דרך קבע בשיקגו, עשתה חלק מכל קיץ בחוף מיין בהרכב הקבוע של "הקונצרטים הקאמריים במפרץ".

רביעיית ורמיר ביצעה מעל מאתיים יצירות, שכללו כמעט את כל רביעיות המיתרים ה"סטנדרטיות", יצירות רבות ידועות פחות, מספר ניכר של יצירות בנות זמננו ויצירות אחרות שונות עם אורחים. רשימת הקלטותיה של הרביעייה כוללת את מכלול רביעיות המיתרים של בטהובן, צ'ייקובסקי ובארטוק, וכו יצירות שונות משל היידן, שוברט, מנדלסון, ברהמס, דבוז'אק, צ'ייקובסקי, שוסטקוביץ' ושניטקה.

בשנת 2003 הייתה רביעיית ורמיר מועמדת בפעם השנייה לפרס גראמי על תקליטור של חמישיות פסנתר של שוסטקוביץ' ושניטקה עם בוריס ברמן, שיצא בחברת נאקסוס. הקלטתם לשש הרביעיות של בארטוק יצאה בחברת נאקסוס במאי 2005 וזכתה למועמדות שלישית לגראמי. 

רביעיית ורמיר עמדה בקשר עם אוניברסיטת צפון אילינוי כחברה ב"סגל אמני הבית" מאז 1970. בתפקידם זה הכשירו חברי הרביעייה כמה מן ההרכבים במחוננים ביותר המופיעים כיום, בהם רביעיית שנחאי, רביעיית אנזו, רביעיית אוואלון, רביעיית פאסיפיקה ורביעיית אריאנה. כמו כן היו חברי ועד הנאמנים של הקולג' המלכותי הצפוני למוזיקה במנצ'סטר, אנגליה.

## קישורים חיצוניים

* Quartet Home Site  אתר הבית של רביעיית ורמיר

ורמיר
קטגוריה:הרכבים קאמריים
בוריס ברמן

**בוריס ברמן** (באנגלית: **Boris Berman**, ברוסית: **Бори́с Бе́рман**; נולד ב-3 באפריל 1948) הוא פסנתרן, נגן צ'מבלו ומורה יהודי-רוסי.

## חייו
ברמן, יליד מוסקבה, למד אצל לב אובורין בקונסרבטוריון של מוסקבה. הופעתו הראשונה הייתה במוסקבה בשנת 1965. הוא הצטרף להרכב מוזיקה עתיקה, בשעתו היחיד בברית המועצות, כצ'מבליסט. במקביל עבד עם מלחינים בני התקופה כמו אלפרד שניטקה ואדיסון דניסוב. הוא ניגן בהופעות הראשונות ברוסיה של יצירות מאת ארנולד שנברג, קרלהיינץ שטוקהאוזן, לוצ'אנו בריו וג'ורג' ליגטי.

בשנת 1973 קיבל היתר לעזוב את ברית המועצות ולעלות לישראל. ב-1979 היגר לארצות הברית, ומאז לימד באוניברסיטת בוסטון, אוניברסיטת ברנדייס, אוניברסיטת אינדיאנה ובית הספר למוזיקה של אוניברסיטת ייל. ברמן הקליט את מכלול יצירותיו לפסנתר של פרוקופייב לחברת צ'אנדוס, נוסף להקלטות אחרות.

בשנת 2008 ראה אור ספרו של ברמן, "הסונאטות לפסנתר של פרוקופייב", בהוצאת אוניברסיטת ייל.

## קישורים חיצוניים

* 

## הערות שוליים

קטגוריה:פסנתרנים יהודים רוסים
קטגוריה:נגני צ'מבלו אמריקאים
קטגוריה:נגני צ'מבלו יהודים
קטגוריה:פסנתרנים יהודים אמריקאים
קטגוריה:מוזיקאים יהודים אמריקאים
קטגוריה:סגל אוניברסיטת ייל
קטגוריה:רוסים שנולדו ב-1948